b'\n_START_ARTICLE_\nMaaviskaali\n_START_PARAGRAPH_\nMaaviskaali (ruots. landsfiskal) oli Ruotsissa ja Suomessa valtionhallinnollinen virkamies, joka toimi muun muassa alisyytt\xc3\xa4j\xc3\xa4n\xc3\xa4. Virat perustettiin Ruotsissa 1714. Suomessa virat lakkautettiin 1860. Ruotsissa maaviskaali oli 1918\xe2\x80\x931964 maavoudin (landsfogde) alainen virkamies, jonka teht\xc3\xa4viin kuuluivat maaseudun poliisi-, syytt\xc3\xa4j\xc3\xa4- ja ulosottoasiat. Virat lakkautettiin ja korvattiin siten, ett\xc3\xa4 poliisiasiat siirtyiv\xc3\xa4t poliisimestareille, syytt\xc3\xa4j\xc3\xa4asiat piirisyytt\xc3\xa4jille ja ulosottoasiat kruununvoudeille.'